Borgarfulltrúar vilja að græni kallinn kvikni strax og ýtt er á hnapp á gangbrautarljósum . Ólík sýn kom fram á fundi borgarstjórnar Reykjavíkur í dag á tillögu frá meirihlutanum um að grípið verði til aðgerða til að draga úr umferðarhraða í hverfum borgarinnar . Tillagan var þó á endanum samþykkt með atkvæðum allra borgarfulltrúanna 15 . Hanna Birna Kristjánsdóttir , borgarstjóri , mælti fyrir tillögunni og borgarfulltrúar Sjálfstæðisflokks sögðu tillagan væri af hinu góða , einkum ákvæði í henni um að forritun gönguljósa verði breytt þannig að græni kallinn við á gangbrautarljósum kvikni strax og gangandi vegfarendur ýta á hnappinn á ljósunum í stað þess að bíða þurfi eftir samstillingu bílaumferðar . Sóley Tómasdóttir , borgarfulltrúi VG , sagði hins vegar að tillagan væri aðeins sýndarmennska og bætti litlu sem engu við það sem þegar hefði verið samþykkt . Gísli Marteinn Baldursson , borgarfulltrúi Sjálfstæðisflokks , sagði að tillagan væri hreint ekki sýndarmennska heldur fæli í sér raunveruleg framfaraskref og með henni væri verið að stíga skref í þáa átt að breyta umferðarmenningunni í borginni . Sagðist hann ekkert skilja í því hvers vegna Sóley hefði „ brjálast " yfir tillögunni . Vilhjálmur Þ. Vilhjálsson , forseti borgarstjórnar , bað borgarfulltrúa að gæta hófs í lýsingarorðum og Sóley sagðist ekki vera brjáluð en viðurkenndi að hún væri reið yfir því að , borgarfulltrúar meirihlutans þættust vera að efla öryggi gangandi vegfarenda með tillögu , sem ekki væri neitt neitt . „ Meirihlutinn er að sýnast og yfir því er ég reið , " sagði Sóley .